S-97/2016

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 16. febrúar sl., á hendur M-kvk-þgf H-kvk-þgf Ö-kvk-þgf, , óstaðsettri í hús, Reykjavík,“fyrir eftirtalin brot framin á árinu 2015:

I.

Þjófnaði:

1. Miðvikudaginn 29. júlí á kvennadeild Landspítala-Háskólasjúkrahúss við Hringbraut í Reykjavík, stolið handspritti að óþekktu verðmæti.

2. Sunnudaginn 23. ágúst á kvennadeild Landspítala-Háskólasjúkrahúss við Hringbraut í Reykjavík, stolið handspritti að óþekktu verðmæti.

3. Fimmtudaginn 27. ágúst á kvennadeild Landspítala-Háskólasjúkrahúss við Hringbraut í Reykjavík, stolið handspritti að óþekktu verðmæti.

4. Fimmtudaginn 30. júlí á kvennadeild Landspítala-Háskólasjúkrahúss við Hringbraut í Reykjavík, reynt að stela þaðan spritti en hjúkrunarfræðingur náði brúsanum af ákærðu á vettvangi.

5. Miðvikudaginn 9. september í versluninni Urban í Kringlunni 4-12 í Reykjavík, stolið fatnaði samtals að verðmæti kr. 19.995.

6. Fimmtudaginn 22. október í verslun Elko við Skógarlind 2 í Kópavogi, stolið Sony MP4 spilara og tveimur Toshiba hörðum diskum samtals að verðmæti kr. 54.985.

7. Föstudaginn 11. september í verslun Elko við Skeifuna 7 í Reykjavík, stolið Philips heyrnartólum, Canon prentara og pappír samtals að verðmæti kr. 30.785.

8. Föstudaginn 11. september í verslun Epal við Skeifuna 6 í Reykjavík, stolið púða og tréstyttu samtals að verðmæti kr. 20.300.

9. Þriðjudaginn 15. september í versluninni Kiosk við Laugaveg 65 í Reykjavík, stolið fatnaði samtals að verðmæti kr. 31.900.

10. Þriðjudaginn 15. september í verslun Fatamarkaðarins við Laugaveg 126 í Reykjavík, stolið fatnaði samtals að verðmæti kr. 9.300.

11. Sunnudaginn 6. desember í verslun Pennans Eymundssonar við Austurstræti 18 í Reykjavík, stolið vörum samtals að verðmæti kr. 4.979.

12. Sunnudaginn 6. desember í verslun Hríms við Laugaveg 32 í Reykjavík, stolið vörum samtals að verðmæti kr. 9.970.

13. Sunnudaginn 6. desember í verslun Jör við Laugaveg 19 í Reykjavík, stolið fatnaði samtals að verðmæti kr. 58.880.

14. Föstudaginn 22. janúar í verslun Ikea við Kauptún 4 í Garðabæ, stolið vörum samtals að verðmæti kr. 27.675.

Teljast brot þessi varða við 1. mgr. 244. gr. almennra hegningarlaga nr. 19/1940, en brot samkvæmt 4. tl. þó sbr. 20. gr. sömu laga.

II.

Gripdeildir:

1. Fimmtudaginn 21. maí á veitingastaðnum Ósushi við Reykjavíkurveg 60 í Hafnarfirði, tekið ófrjálsri hendi þrjár rauðvínsflöskur samtals að verðmæti 3.750. kr. en ákærða neytti einnar flösku inni á salerni staðarins en gekk með hinar tvær út án þess að greiða fyrir þær.

2. Mánudaginn 2. nóvember í verslun 10-11 við Lágmúla 9 í Reykjavík, tekið ófrjálsri hendi tvö súkkulaðistykki og gos að verðmæti 857 kr. og neytt þess án þess að ætla sér að greiða fyrir vörurnar.

Teljast brot þessi varða við 245. gr. almennra hegningarlaga nr. 19/1940

III.

Fjársvik:

1. Miðvikudaginn 27. apríl á veitingastaðnum Reykjavík Backpackers við Laugaveg 28 í Reykjavík, blekkt starfsmann og svikið út veitingar og þjónustu en ákærða pantaði sér drykki á staðnum og neytti þeirra án þess að greiða fyrir, samtals að verðmæti kr. 6.000.

2. Fimmtudaginn 21. maí á veitingastaðnum Ósushi við Reykjavíkurveg 60 í Hafnarfirði, blekkt starfsmann veitingastaðarins og svikið út veitingar og þjónustu en ákærða pantaði sér gos og tvær rauðvín á staðnum og neytti þeirra án þess að greiða fyrir, samtals að verðmæti kr. 2.880.

3. Mánudaginn 24. ágúst á veitingastaðnum Café Bleu, í Kringlunni 4-12 í Reykjavík, blekkt starfsmann og svikið út veitingar og þjónustu en ákærða pantaði sér drykki á staðnum og neytti þeirra án þess að greiða fyrir, samtals að verðmæti kr. 2.300.

Teljast brot þessi varða við 248. gr. almennra hegningarlaga nr. 19/1940.

IV.

Fíkniefnalagabrot með því að hafa sunnudaginn 6. desember við Laugaveg 32, haft í vörslum sínum 0,08 g af amfetamíni sem lögregla fann við leit á ákærðu.

Telst brot þetta varða við 2. gr., sbr. 5. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærða verði dæmd til refsingar og til greiðslu alls sakarkostnaðar og jafnframt að framangreind 0,08 g af amfetamíni, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærða hefur fyrir dómi skýlaust játað að hafa framið brot þau sem henni eru gefin að sök í ákærunni og er játning hennar studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærða sakfelld fyrir brotin sem eru réttilega færð til refsiákvæða í ákærunni.

Frá árinu 2008 hefur ákærða níu sinnum verið dæmd fyrir hegningarlagabrot, aðallega auðgunarbrot. Síðast var hún dæmd í 12 mánaða fangelsi í Héraðsdómi Reykjaness 2. júní 2015. Með dómi Hæstaréttar 21. janúar síðastliðinn var henni gert að sæta 6 mánaða fangelsi. Refsing ákærðu verður ákveðin samkvæmt 77. gr. almennra hegningarlaga auk þess sem henni verður gerður hegningarauki, sbr. 78. gr. sömu laga, vegna brota samkvæmt 1. lið II. kafla ákæru og 1. og 2. liðar III. kafla ákæru. Þá athugast að brot samkvæmt 14. lið I. kafla ákæru var framið árið 2016 en ekki 2015 eins og í ákæru segir. Flest brot ákærðu eru smávægileg og endurspegla þann sjúkleika sem hún á við að stríða. Samkvæmt framansögðu verður refsing hennar því ákveðin fangelsi í 4 mánuði. Upptæk skulu vera 0,08 g af amfetamíni.

Ákærða verður dæmd til að greiða málsvarnarþóknun skipaðs verjanda síns, V-kk-ef H. V-kk-ef hrl., 102.300 krónur að meðtöldum virðisaukaskatti, en annan kostnað leiddi ekki af rekstri málsins.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærða, M-kvk-nf H-kvk-nf Ö-kvk-nf, sæti fangelsi í 4 mánuði.

Upptæk skulu vera 0,08 g af amfetamíni.

Ákærða greiði málsvarnarþóknun skipaðs verjanda síns, V-kk-ef H. V-kk-ef hrl., 102.300 krónur að meðtöldum virðisaukaskatti.

A-kk-nf Í-kk-nf